**Podrška Evropske unije izgradnji poverenja na Zapadnom Balkanu**

**Vodič za podnosioce projektnih predloga**

**19. jun 2023.**

Svrha Vodiča je informisanje zainteresovanih organizacija civilnog društva i udruženja o procesu podnošenja predloga projekata na Javni poziv za dodelu sredstava nevladinim organizacijama, u okviru projekta „Podrška Evropske unije izgradnji poverenja na Zapadnom Balkanu''. Ovaj regionalni projekat finansira Evropska unija, a sprovodi Program Ujedinjenih nacija za razvoj (UNDP). Implementacija projekta je počela 1. januara 2023. godine i trajaće četiri godine.

Projekat će pružiti stručnu podršku pravosudnim i organima za sprovođenje zakona u Bosni i Hercegovini, Crnoj Gori, Kosovu1, Severnoj Makedoniji i Srbiji u procesuiranju predmeta ratnih zločina na nacionalnom nivou, poboljšati uslove za regionalnu saradnju u procesuiranju ovih slučajeva, poboljšati pružanje podrške žrtvama ratnih zločina i svedocima i ojačati kapacitete relevantnih aktera u podršci žrtvama. Na taj način bi se unapredilo efikasno i delotvorno procesuiranje ratnih zločina na Zapadnom Balkanu, usmereno na žrtve i poštovanje ljudskih prava.

Projekat će ojačati lokalne aktere da podignu svest javnosti o prošlim zločinima, uključujući dijalog i razmenu mišljenja između širokog spektra zainteresovanih strana, posebno mladih i budućih lidera, kako bi doprineli boljem razumevanju zločina počinjenih tokom sukoba 1990-ih na teritoriji bivše Jugoslavije. Projekat će efikasno uključiti rodnu ravnopravnost, sistematskim uključivanjem rodne perspektive i rodno odgovorne pravde.

Sve intervencije će imati za cilj povećanje, kako odgovornosti za ratne zločine u regionu, tako i javne podrške za to, kao i jačanje dijaloga unutar društava i između etničkih grupa o zločinima počinjenim tokom 1990-ih, a sve u cilju postizanja održivog mira u regionu i izgradnje otpornijeg društva i jače društvene kohezije.

## CILJEVI JAVNOG POZIVA

Dodeljivanje grantova se istovremeno pokreće u Bosni i Hercegovini, Crnoj Gori, Kosovu, Severnoj Makedoniji i Srbiji, kroz otvoren poziv za dostavljanje predloga projekata. Ciljevi su:

* suočavanje sa nasleđem sukoba i promovisanje pomirenja (npr. međudruštveni i međugeneracijski dijalog, edukacija o tranzicionoj pravdi, angažovanje mladih),
* unapređenje svesti javnosti o ratnim zločinima i suđenjima,
* sprovođenje i objavljivanje istraživanja (uključujući dokumentovanje zločina, ljudskih gubitaka, pozitivnih primera međuetničke solidarnosti),
* javno zastupanje,
* istraživanje istorije i podučavanje, razvoj i pilotiranje nastavnih planova i programa o tranzicionoj pravdi i izgradnji poverenja.

## Trajanje projekta I budžet

Ukupna finansijska sredstva za dodeljivanje grantova iznose **1.200.000 EUR** i biće podeljena u Bosni i Hercegovini, Crnoj Gori, Kosovu, Severnoj Makedoniji i Srbiji.

**Trajanje predloženog projekta:** minimalno 4 meseca, maksimalno 24 meseca. U izuzetnim situacijama, kada su u pitanju složeni projekti, mogu trajati 38 meseci, koje po mogućnosti realizuju dva ili više subjekta, i ako postoji solidno opravdanje.

**Rok za prijavu:** ponedeljak, 17. jul 2023. godine

**Minimalni iznos po grantu je 5.000 EUR**

**Maksimalni iznos po grantu je 80.000 EUR**

Napomena: Svaki grant može biti dodeljen projektu koji vodi jedna kvalifikovana organizacija, ili dve ili više kvalifikovanih organizacija (konzorcijum). U slučaju konzorcijuma, samo se jedna organizacija prijavljuje kao glavni aplikant, koja potpisuje ugovor sa UNDP-om i odgovorna je UNDP-u za sprovođenje projekta.

**Važne informacije:**

* Administrativni troškovi i izdaci mogu se finansirati u maksimalnom iznosu do 20% od ukupno traženog iznosa (tačke 1+2+3 u Obrascu budžeta – Prilog 2)
* UNDP zadržava pravo da ne dodeli sva raspoloživa finansijska sredstva.

## Uslovi za aplikante

Aplikanti koji ispunjavaju uslove za dobijanje grantova su:

* Nevladine organizacije registrovane u Srbiji, angažovane na promociji i zaštiti tranzicione pravde, ljudskih prava i socijalnog dijaloga, uključujući udruženja žrtava;
* Nevladina sportska udruženja takođe mogu biti kvalifikovana u kombinaciji sa drugim gore navedenim kriterijumima;
* Nevladine akademske, istraživačke ili obrazovne institucije;
* Nevladina organizacija čija je oblast rada usmerena na razvoj kulture;
* Nevladini muzeji i druge nevladine institucije za memorijalizaciju, ako nude nove i inovativne pristupe memorijalizaciji zasnovanoj na činjenicama i inkluzivnoj memorijalizaciji.

*Svaki grant može biti dodeljen projektu koji vodi jedna kvalifikovana organizacija, ili dve ili više kvalifikovanih organizacija (konzorcijum); u slučaju konzorcijuma, samo jedan subjekt se prijavljuje kao glavni aplikant, koji potpisuje ugovor sa UNDP-om i odgovoran je UNDP-u za sprovođenje projekta.*

## KRITERIJUMI ZA ODABIR

Dodeljeni grantovi treba da imaju za cilj promovisanje aktivnosti i rezultata u sledećim oblastima:

* Javne debate, medijske kampanje, uključujući i one na društvenim mrežama, i drugi javni događaji za promovisanje suočavanja sa prošlošću zasnovanog na činjenicama;
* Obrazovni programi o tranzicionoj pravdi i ratovima iz 1990-ih koji uključuju rodnu perspektivu, usmereni na buduće donosioce odluka i lidere/liderke (mlade političke aktiviste/aktivistkinje, mlade žene liderke, mlade pravnike/ce, istoričare/ke, sociologe/škinje, politikologe/škinje, itd.);
* Istraživanja u zemlji i regionu, akademska razmena i programi stažiranja za istraživače/ice društvenih nauka sa fokusom na tranzicionu pravdu, dokumentovanje zločina, promovisanje međuetničkih odnosa i solidarnosti;
* Razvoj i/ili pilotiranje novih rodno-odgovornih univerzitetskih nastavnih planova i programa o studijama tranzicione pravde i mira, sa naglaskom na kontekst regiona;
* Promovisanje različitih oblika međudruštvenog i međuetničkog dijaloga, posebno dijaloga mladih i angažovanja mladih, o prevazilaženju nasleđa prošlosti i promovisanju pomirenja i bližih međuetničkih odnosa;
* Promovisanje rodno odgovornog dijaloga u vezi sa nasleđem prošlosti sa feminističkim pristupima pomirenju;
* Izgradnja sinergije između aktera na nivou lokalne zajednice u cilju inkluzivnih i zajedničkih (međuetničkih) inicijativa memorijalizacije, usmerenih na činjenice i žrtve ratnih zločina;
* Unapređenje ili izgradnja održivih partnerstava između organizacija civilnog društva (uključujući inicijative na lokalnom nivou i udruženja žrtava) i institucija – na nacionalnom ili lokalnom/opštinskom nivou – sa ciljem promovisanja međuetničkog pomirenja, memorijalizacije i dijaloga o prošlosti zasnovanih na činjenicama;
* Podrška umetnicima i radnicima u oblasti kulture i promocija artivizma (umetničkog aktivizma) u suočavanju sa nasleđem prošlosti i promovisanju pomirenja.

**Izbor predloga će se, između ostalog, vršiti na osnovu:**

* procenjenog uticaja predloženog projekta na podizanje svesti javnosti o prošlim zločinima, promociju međuetničkog dijaloga i pomirenja,
* potencijala predloženog projekta za postizanje sistemskih promena u društvu,
* održivost intervencije,
* predviđene troškove (vrednost za novac).

Dodatni poeni biće dodeljeni onim projektima koji imaju potencijal za sistemsku promenu. Predlog projekta treba da:

* ima efekte na izgradnju kapaciteta i održivosti razvoja lokalnih inicijativa i organizacija na lokalnom nivou;
* uključi institucije, na centralnom i lokalnom nivou, kao partnere u promovisanju rodno odgovorne, inkluzivne, međuetničke memorijalizacije i dijaloga o prošlosti zasnovanog na činjenicama;
* uključi značajna međuetnička partnerstva (regionalna i nacionalna)
* promoviše obrazovanje i mlade lidere/ke u rodno odgovornoj tranzicionoj pravdi i pomirenju;
* promoviše ulogu žena kao novih liderki u usponu na polju tranzicione pravde i pomirenja;
* služe da se razviju i testiraju rodno odgovorni i inovativni pristupi u mehanizmu tranzicione pravde kazivanja istine, promovišu odgovornost za ratne zločine i pomirenje.

## SELEKCIJA I EVALUACIJA

Prijave za grantove će se podnositi svakoj od UNDP kancelarija koje učestvuju u regionu, na osnovu teritorije na kojoj je registrovan aplikant, ili glavni aplikant u slučaju konzorcijuma. Lokalna komisija za izbor koja će biti formirana na nivou svake kancelarije UNDP-a izvršiće prvu selekciju kandidata. UNDP će osigurati odsustvo sukoba interesa za svakog člana komisije za izbor na lokalnom i regionalnom nivou. Konačan izbor će izvršiti Komisija za selekciju na regionalnom nivou, u kojoj će svaka kancelarija UNDP-a koja učestvuje, imati svog predstavnika, na osnovu principa usklađenosti sa kriterijumima selekcije i kvaliteta. Za predloge jednakog kvaliteta, Komisija može uzeti u obzir i kriterijume pravične raspodele i zastupljenosti među predlozima koje su predložile kancelarije UNDP-a.

Organizacije se podstiču da konkurišu u partnerstvu sa drugim organizacijama, u slučaju čega se mora navesti glavni aplikant i dostaviti sporazum o partnerstvu između organizacija. Partnerska organizacija može koristiti deo projektnih sredstava i implementirati povezane aktivnosti. UNDP će potpisati ugovor samo sa vodećim aplikantom, koji će biti odgovoran za sprovođenje celog projekta. U ovom slučaju, uloge i odgovornosti partnerske organizacije treba da budu jasno naznačene u predlogu projekta, uključujući akcioni plan i budžet.

Odabrana organizacija će obezbjediti redovne narativne i finansijske izveštaje u skladu sa smernicama i zahtevima UNDP-a, na osnovu budžeta i akcionog plana.

## APLIKACIONI PAKET

**Obavezna projektna dokumentacija** za podnosioce predloga projekata mora da sadrži sledeće:

**Prilog 1 Predlog projekta**

**Prilog 2 Pregled budžeta**

**Prilog 3 Izjava o nepostojećem dvostrukom finansiranju**

**Prilog 4 Sporazum o partnerstvu (u slučaju konzorcijuma)**

Dodatna dokumentacija za podnosioce predloga mora da sadrži sledeće:

* Kopiju važeće potvrde o registraciji organizacije koja je aplikant (u slučaju konzorcijuma, dokumentacija se podnosi za glavnog aplikanta kao i za partnere),
* Kopiju statuta organizacije (u slučaju konzorcijuma, dokumentacija se podnosi za glavnog aplikanta kao i za partnere),
* Kopiju završnog godišnjeg finansijskog izveštaja za prethodne 3 godine (bilans stanja i bilans uspeha za 2019, 2020 i 2021. godinu) overen od strane nadležne agencije za finansijsko poslovanje i licenciranog i ovlašćenog računovođe (u slučaju konzorcijuma, dokumentacija se podnosi za glavnog aplikanta kao i za partnere);
* Kopiju godišnjeg narativnog izveštaja organizacije za prethodnu godinu (u slučaju konzorcijuma, dokumentacija se podnosi za vodećeg aplikanta kao i za partnere) ukoliko je organizacija pripremala narativni izvještaj;
* Kopiju ugovora o radu osnovnog projektnog tima angažovanog na implementaciji projekta ili Pismo o namerama potpisano od strane pojedinaca sa kojima će se ugovor zaključiti u slučaju odobravanja predloga projekta;

## PODNOŠENJE PREDLOGA PROJEKTA

Svu traženu dokumentaciju potrebno je dostaviti na e-mail adresu: grants.rs@undp.org. Ova e-mail adresa je jedina adresa za podnošenje prijava i svih upita o Pozivu za podnošenje predloga.

Naslov e-pošte, sa priloženim paketom za prijavu, treba da sadrži sledeće „Podrška EU izgradnji poverenja na Zapadnom Balkanu: Predlog za prvi javni poziv za organizacije civilnog društva 2023. godine“

Rok za podnošenje prijava je 17. jul 2023 do 23.00 h po lokalnom vremenu. U slučaju da kandidat zaboravi da dostavi deo obavezne ili dodatne dokumentacije, imaće na raspolaganju najviše 5 radnih dana za njenu dopunu.

Svi podnosioci prijava koji su podneli prijave na Poziv, a koje su prihvaćene ili odbijene, biće pismeno obavešteni o odluci u vezi sa njihovim predlogom projekta. Rezultati će biti objavljeni i na: <https://www.undp.org/sr/serbia>.

## Evaluacija

Prijave za grantove će se podnositi svakoj od UNDP kancelarija koje učestvuju u regionu, na osnovu teritorije na kojoj je registrovan aplikant, ili glavni aplikant u slučaju konzorcijuma. Lokalna komisija za odabir koja će biti formirana na nivou svake kancelarije UNDP-a izvršiće prvu selekciju kandidata. UNDP će osigurati odsustvo sukoba interesa za svakog člana komisije za izbor na lokalnom i regionalnom nivou. Konačan izbor će izvršiti Komisija za odabir na regionalnom nivou, u kojoj će svaka kancelarija UNDP-a koja učestvuje, imati svog predstavnika, na osnovu principa usklađenosti sa kriterijumima selekcije i kvaliteta. Za predloge jednakog kvaliteta, Komisija može uzeti u obzir i kriterijume pravične raspodele i zastupljenosti među predlozima koje su predložile kancelarije UNDP-a.

*Evaluacija se sastoji od dve vrste provera – administrativne provere i provere predloga projekta.*

## ADMINISTRATIVNA PROVERA

|  |  |  |  |
| --- | --- | --- | --- |
|  | Uslovi/dokumentacija | Da | Ne |
| 1. | Aplikacioni paket je poslat u propisanom roku |  |  |
| 2. | Obavezna dokumentacija je podnešena u propisanim obrascima |  |  |
| 3. | Predloženi budžet je u skladu sa javnim pozivom (5,000-80,000 EUR) |  |  |
| 4. | Bilans stanja i Bilans uspeha za 2019, 2020, 2021. godinu (vodeći aplikant i partner) i godišnji narativni izveštaj iz prethodne godine |  |  |
| 5. | Statut organizacije (vodeći aplikant i partner) |  |  |
| 6. | Potvrda o registraciji (vodeći aplikant i partner) |  |  |
| 7. | Kopije potpisanih ugovora sa projektnim timom koji radi na implementaciji projekta (osnovni projektni tim) kao i biografije ovog osoblja (vodećeg aplikanta partnera) ili pisma namera potpisana od strane pojedinaca sa kojima će biti zaključen ugovor u slučaju odobravanja predloga |  |  |
| 8. | Izjava o nepostojećem dvostrukom finansiranju |  |  |
| 9. | Izjava o partnerstvu organizacija na projektu |  |  |

Razlozi za diskvalifikaciju su:

* Ukoliko je NVO dostavila nepotpunu dokumentaciju i nakon zahteva za dostavljanje nedostajuće dokumentacije,
* Ukoliko je NVO/udruženje pružila netačne informacije,
* Ako NVO/udruženje pokuša da prikupi poverljive informacije, utiče na komisiju za evaluaciju ili UNDP tokom procesa evaluacije.

## Evaluacija predloga projekta

Procena kvaliteta projekta, uključujući i predloženi budžet, vršiće se u skladu sa kriterijumima utvrđenim u Evaluacionoj tabeli, koja je sastavni deo ovog dokumenta. Evaluaciona tabela se sastoji od 4 sekcije, od kojih svaka nosi određeni broj poena. Maksimalan broj poena koji aplikant može dobiti je 1000. Svaki član lokalne evaluacione komisije potpisuje indvidualnu tabelu, a svi članovi potpisuju kolektivnu evaluacionu tabelu za svaki projektni predlog. Rangiranje projektnih predloga se vrši na taj način da je onaj koji ima najviše ukupnih poena prvorangirani. Nakon što lokalna evaluciona komisije donese odluku, projektne predloge šalje regionalnoj komisiji na konačan odabir.

**EVALUACIONA TABELA**

|  |  |  |  |
| --- | --- | --- | --- |
| **KRITERIJUMI** | | **Ukupan zbir u procentima** | **Mogući bodovi** |
| 1 | **Kvalifikacije i iskustvo glavnog aplikanta i partnera** | 40% | 400 |
| 1.1 | Glavni aplikant ima iskustvo u upravljanju projektima:   1. 1-2 godine iskustva - 40 poena 2. 3-4 godine iskustva - 75 poena 3. Više od 5 godina iskustva - 100 poena | 10% | 100 |
| 1.2 | Postoje dokazi o prethodnom iskustvu glavnog aplikanta u sprovođenju projekata čiji su ciljevi u vezi sa Javnim pozivom:   1. **Manje iskustva** (u poslednjih 5 godina sproveden 1 projekat relevantan za temu javnog poziva) – 4**0 poena** 2. **Umereno iskustva** (u poslednjih 5 godina, sprovedena 2 projekta relevantna za temu javnog poziva) - **75 poena** 3. **Više iskustva** (u poslednjih 5 godina sprovedeno više od 3 projekta, relevatna za temu javnog poziva) - **100 poena** | 10% | 100 |
| 1.3 | Broj zaposlenih ljudi u organizaciji, ili angažovanih od strane same organizacije a koji će implementirati projekat i njihove kvalifikacije:   1. Više od 2 kvalifikovanih ljudi – 40 poena 2. Više od 4 kvalifikovanih ljudi – 75 poena 3. Više od 6 kvalifikovanih ljudi – 100 poena   Kvalifikacije će se meriti na osnovu ugovora i biografija članova projektnog tima. | 10% | 100 |
| 1.4 | Godišnji finansijski obrt glavnog aplikanta, u poslednje 3 godine:   1. Do 10.000 EUR - **do 10 poena** 2. Između 10.000 EUR i 40.000 EUR – **do 30 poena** 3. Više od 70.000 EUR -  **do 50 poena** | 5% | 50 |
| 1.5 | Relevantnost partnera uključenih na projektu (ohrabruju se partnerstva sa drugim NVO):   1. Partneri koji sprovode slične projekte više od 2 godine – **10 poena** 2. Partneri koji sprovode slične projekte više od 4 godine – **30 poena** 3. Partneri koji sprovode slične projekte više od 6 godina – **50 poena** | 5% | 50 |
| **2** | **Relevantnost predloga projekta, metodologije, pristupa i plana implementacije** | **40%** | **400** |
| 2.1 | Predloženi pristup i strategija za postizanje projektnih rezultata su jasni i odgovaraju cilju javnog poziva:   1. Donekle odgovaraju - 4**0 poena** 2. Uglavnom odgovaraju – **75 poena** 3. U potpunosti odgovaraju  - **100 poena** | 10% | 100 |
| 2.2 | Predložene aktivnosti jasno doprinose očekivanim rezultatima u odnosu na analizu problema i ciljeve javnog poziva:   1. Donekle doprinose – 4**0 poena** 2. Uglavnom doprinose – **75 poena** 3. U potpunosti doprinose  - **100 poena** | 10% | 100 |
| 2.3 | Plan monitoringa i plan upravljanja rizicima su jasno definisani i povezani sa očekivanim rezultatima:   1. Donekle jasno definisani – **10 poena** 2. Uglavnom jasno definisani – **30 poena** 3. U potpunosti jasno definisani  - **50 poena** | 5% | 50 |
| 2.4 | Predloženi projekat jasno obrađuje rodnu perspektivu:   1. U određenoj meri – **40 poena** 2. Uglavnom – **75 poena** 3. U potpunosti – **100 poena** | 10% | 100 |
| 2.5 | Dodatni poeni biće dati onim projektima koji imaju potencijal za sistemsku promenu. Predlog projekta treba da:   * ima efekte na izgradnju kapaciteta i održivosti razvoja lokalnih inicijativa i organizacija na lokalnom nivou; * uključi institucije, na centralnom i lokalnom nivou, kao partnere u promovisanju rodno odgovorne, inkluzivne, međuetničke memorijalizacije i dijaloga o prošlosti zasnovanog na činjenicama; * uključi značajna međuetnička partnerstva (regionalna i nacionalna) * promoviše obrazovanje i mlade lidere/ke u rodno odgovornoj tranzicionoj pravdi i pomirenju; * promoviše ulogu žena kao novih liderki u usponu na polju tranzicione pravde i pomirenja; * služe da se razviju i testiraju rodno odgovorni i inovativni pristupi u mehanizmu tranzicione pravde kazivanja istine, promovišu odgovornost za ratne zločine i pomirenje.   **Do 3 kriterijuma – 25 poena**  **Do 6 kriterijuma – 50 poena** | 5% | 50 |
| **3** | **Održivost predloga projekta** | **10%** | **100** |
|  | Očekivani rezultati projekta su održivi:   1. U određenom obimu **– 30 poena** 2. U većem obimu – **75 poena** 3. U potpunosti – **100 poena** | 10% | 100 |
| **4** | **Relevantnost i efikasnost budžeta** | **10%** | **100** |
|  | Predloženi budžet je efikasan, relevantan i realističan (odnosi se na opravdanost budžeta u odnosu na rezultate i aktivnosti):   1. Donekle efikasan, relevantan i realističan– **40 poena** 2. Uglavnom efikasan, relevantan i realističan – **75 poena** 3. U potpunosti efikasan, relevantan i realističan - **100 poena** | 10% | 100 |
| **Ukupno** | | **100%** | **1000** |

## Partnerstva

Kandidati se mogu prijaviti samostalno ili u partnerstvu sa drugim NVO. Jedan te isti aplikant može biti vodeća NVO u maksimalno jednom projektu i istovremeno partnerska organizacija u drugom projektu, uz procenu ljudskih i tehničkih kapaciteta za sprovođenje predloženih projektnih aktivnosti u Javnom pozivu.

Partnerstvo između projektnih partnera regulisano je Sporazumom o partnerstvu (Prilog 4), koji čini sastavni deo projektne aplikacije. Priloženi obrazac Sporazuma o partnerstvu nije obavezan, ali Sporazum mora da sadrži podatke o svim partnerima uključenim u realizaciju projekta, kao i jasan opis prirode partnerstva, kao i obaveza partnerske organizacije i međusobni odnos organizacija. Partneri podnosioca prijave učestvuju u kreiranju i realizaciji projekta, na način da mogu da sprovode određene projektne aktivnosti. U tom slučaju, partnerska NVO može biti i korisnica finansijskih sredstava projekta, u skladu sa Sporazumom o partnerstvu. U tom slučaju, vodeća NVO je odgovorna za prenos dela sredstava partnerskoj NVO. Takođe, vodeća NVO je odgovorna donatoru za ukupan iznos finansijskih sredstava i realizaciju svih aktivnosti, uključujući i one aktivnosti i sredstva koje realizuje NVO koja je partner na projektu.

Prilikom izvođenja aktivnosti sva pravila implementacije projekta podjednako važe za vodeće i partnerske organizacije.

Saradnici su one organizacije i ustanove koje doprinose realizaciji projektnih aktivnosti, ali se projektna sredstva za realizaciju projektnih aktivnosti, dodeljena ovim Javnim pozivom, ne mogu prenositi na saradnike.